Source: https://podnikam.sk/dalsie-opatrenia-v-socialnej-oblasti-v-suvislosti-s-koronavirusom-kto-nemusi-platit-poistne/
Timestamp: 2020-06-04 03:58:17+00:00
Document Index: 10711498

Matched Legal Cases: ['§ 31', '§ 60', '§ 7', '§ 54', '§ 70', '§ 12', '§ 2', '§ 13']

Ďalšie opatrenia v sociálnej oblasti v súvislosti s koronavírusom. Kto nemusí platiť poistné? | Podnikam.sk '); document.write(''); }
Zmeny v zákone o sociálnom poistení Foto: Getty Images
20. apríla 2020 Zdroj Podnikam.sk Tlačiť
Vláda schválila ďalšiu novelu zákona, ktorá má pomôcť v boji proti negatívnym dopadom koronavírusu. Táto novela je zameraná najmä na odvádzateľov poistného na sociálne poistenie a povinných príspevkov na starobné dôchodkové sporenie. Novelizuje sa zákon č. 461/2003 Z. z. o sociálnom poistení, zákon č. 43/2004 Z. z. o starobnom dôchodkovom sporení, zákon č. 5/2004 Z. z. o službách zamestnanosti a zákon č. 650/2004 Z. z. o doplnkovom dôchodkovom sporení. Navrhuje sa, aby zákon nadobudol účinnosť už dňom vyhlásenia.
Zamestnávatelia alebo povinne nemocensky poistené a povinne dôchodkovo poistené SZČO, ktoré v mesiaci apríl 2020 najmenej na 15 dní uzatvorili prevádzky nebudú musieť uhradiť poistné za apríl 2020. Vláda SR môže nariadením ustanoviť aj ďalšie obdobia, ktorých sa bude odpustenie poistného týkať. Poistného, ktoré platí zamestnanec, a odvádza ho zamestnávateľ, sa to však netýka. Zamestnávateľ je naďalej povinný odviesť ho v pôvodnom termíne splatnosti. Uzatvorenie prevádzky preukáže zamestnávateľ alebo SZČO Sociálnej poisťovni čestným vyhlásením.
Novela zákona č. 5/2004 Z. z. o službách zamestnanosti rozšíri okruh žiadateľov o príspevok v rámci projektu na podporu udržania pracovných miest vrátane pracovných miest, na ktorých sa vykonáva alebo prevádzkuje samostatná zárobková činnosť, a na podporu udržania zamestnancov v zamestnaní v súvislosti s vyhlásením mimoriadnej situácie, núdzového stavu alebo výnimočného stavu a odstránením ich následkov, aj o tých žiadateľov, ktorí si svoje daňové a odvodové povinnosti, resp. pohľadávky voči úradu práce, sociálnych vecí a rodiny plnia aj dodatočne formou povolenia platby dlžných súm v splátkach (prostredníctvom splátkového kalendára), alebo z dôvodu straty tržieb v mesiaci marec 2020 neboli schopní splniť si tieto povinnosti za mesiac február 2020.
V nadväznosti na zmeny v I. a II. pilieri je potrebné oslobodiť aj od povinnosti platenia príspevkov na doplnkové dôchodkové sporenie, ktoré povinne platí zamestnávateľ za zamestnanca vykonávajúceho tzv. rizikovú prácu – zaradenú na základe rozhodnutia orgánu štátnej správy na úseku verejného zdravotníctva do tretej kategórie alebo štvrtej kategórie. Aj v prípade zatvorenej prevádzky môže nastať situácia, že zamestnávateľ musí prostredníctvom takýchto zamestnancov zabezpečiť nepretržitý chod procesov, aby po uvoľnení reštriktívnych opatrení mohlo dôjsť k otvoreniu a výrobe, prípadne k poskytovaniu služieb.
Zamestnávateľ alebo povinne nemocensky poistená a povinne dôchodkovo poistená SZČO nie sú povinní zaplatiť poistné za apríl 2020, ak v apríli 2020 mali uzatvorenú prevádzku na základe rozhodnutia príslušného orgánu najmenej na 15 dní. Vláda môže nariadením vlády ustanoviť aj iné obdobie, za ktoré nie sú povinní zaplatiť poistné, podmienky, za ktorých nie sú povinní zaplatiť poistné, a spôsob preukázania ich splnenia. Uzatvorenie prevádzky preukáže zamestnávateľ alebo povinne nemocensky poistená a povinne dôchodkovo poistená SZČO čestným vyhlásením, ktoré predloží Sociálnej poisťovni najneskôr do ôsmeho dňa kalendárneho mesiaca nasledujúceho po kalendárnom mesiaci, za ktorý nie je povinná zaplatiť poistné t.j. za apríl 2020 ho predloží najneskôr do 11. mája 2020, keďže 8. mája 2020 je štátny sviatok.
Poistné sa na účely § 31 ods. 1 písm. b), ods. 2 a 3 a § 60 ods. 1 považuje za zaplatené. Na účely posúdenia nároku na nemocenské dávky a dôchodkové dávky pri SZČO a na dôchodkové dávky pri zamestnancoch zamestnávateľa uvedeného v § 7 ods. 2 (napr. likvidátor) alebo zamestnancoch, ktorí sú štatutárnym orgánom zamestnávateľa a majú najmenej 50 % účasť na majetku zamestnávateľa, alebo ktorí sú členom štatutárneho orgánu zamestnávateľa a majú najmenej 50 % účasť na majetku zamestnávateľa, sa podmienka zaplatenia poistného (zákonom alebo nariadením) bude teda považovať aj v prípade odpustenia povinnosti zaplatiť poistné za splnenú. Aj osobám, ktoré nezaplatia odpustené poistné tak vznikne nárok na nemocenskú alebo dôchodkovú dávku.
Suma starobného dôchodku, predčasného starobného dôchodku a minimálneho dôchodku poistenca, ktorý je sporiteľ alebo bol sporiteľ podľa osobitného predpisu, sa za obdobie účasti na starobnom dôchodkovom sporení, počas ktorého je vylúčená povinnosť platiť poistné, dotknutým poistencom neznižuje. Za obdobie, za ktoré nebudú povinné príspevky na starobné dôchodkové sporenie zaplatené, a to z dôvodu navrhovaného oslobodenia zamestnávateľa od povinnosti platiť poistné a povinné príspevky, nedôjde ani k zvýšeniu sumy na osobnom účte sporiteľa v príslušnej dôchodkovej správcovskej spoločnosti, čo sa môže negatívne prejaviť aj na výške starobného dôchodku z II. piliera. Z dôvodu účasti poistenca na starobnom dôchodkovom sporení sa nebude znižovať suma jeho starobného dôchodku, predčasného starobného dôchodku a minimálneho dôchodku.
Povinné príspevky, ktoré je povinný platiť zamestnávateľ za svojho zamestnanca zúčastneného na starobnom dôchodkovom sporení alebo SZČO povinne dôchodkovo poistená podľa osobitného predpisu zúčastnená na starobnom dôchodkovom sporení, nie sú povinní zaplatiť príspevky za apríl 2020,ak mali uzatvorenú prevádzku na základe rozhodnutia príslušného orgánu najmenej na 15 dní. tieto zmeny nadväzujú na opatrenia v zákone o sociálnom poistení.
Rozšíri sa okruh žiadateľov o príspevok v rámci projektu na podporu udržania pracovných miest vrátane pracovných miest, na ktorých sa vykonáva alebo prevádzkuje samostatná zárobková činnosť, a na podporu udržania zamestnancov v zamestnaní v súvislosti s vyhlásením mimoriadnej situácie, núdzového stavu alebo výnimočného stavu a odstránením ich následkov, realizovaný podľa § 54 ods. 1 písm. e), aj o tých žiadateľov, ktorí
si svoje daňové a odvodové povinnosti, resp. pohľadávky voči úradu práce, sociálnych vecí a rodiny plnia aj dodatočne formou povolenia platby dlžných súm v splátkach (prostredníctvom splátkového kalendára), alebo
z dôvodu straty tržieb v mesiaci marec 2020 neboli schopní splniť svoje daňové a odvodové povinnosti, resp. pohľadávky voči úradu práce, sociálnych vecí a rodiny za mesiac február 2020
V takýchto prípadoch sa podmienky podľa § 70 ods. 7 písm. a), b) a d) za mesiac február 2020 budú považovať za splnené.
Zmeny v zákone o doplnkovom dôchodkovom sporení
Podľa § 12 ods. 2 zákona č. 650/2004 Z. z. má zamestnávateľ povinnosť platiť príspevky za zamestnanca uvedeného v § 2 ods. 2 písm. b), t. j. za zamestnanca vykonávajúceho prácu zaradenú na základe rozhodnutia orgánu štátnej správy na úseku verejného zdravotníctva do tretej kategórie alebo štvrtej kategórie. Podľa § 13 ods. 3 je zamestnávateľ povinný za takéhoto zamestnanca platiť a odvádzať príspevky minimálne vo výške 2 % z hrubej mzdy. Zamestnávateľ, u ktorého v dôsledku krízovej situácie spôsobenej šírením koronavírusu došlo na základe rozhodnutia príslušného orgánu k uzatvoreniu ich prevádzok, je oslobodený od platenia týchto príspevkov, a to za splnenia osobitných podmienok ustanovených v zákone č. 461/2003 Z. z. Rovnako ako pri sociálnom poistení sa je oslobodené platenie povinných príspevkov v apríli 2020, prípadne aj počas ďalšieho obdobia, ak vláda Slovenskej republiky nariadením ustanoví ďalšie obdobie, za ktoré zamestnávateľ alebo povinne poistená SZČO nie sú povinní zaplatiť poistné.
mimoriadna situáciamimoriadne opatreniasociálne odovody